DVIDEŠIMT PIRMAS SEIMAS 


A.L.R.K. Moterų Sąjungos 21-mas seimas įvyko 1945 m. rugpiūčio 
20-23 d., Grand Rapids, Mich. Seimą priėmė ir jam šeimininkavo 42-ra 
kuopa. 

Šv. Mišias aukojo Grand Rapids Vyskupas J. E. Francis J. Haas. Pa- 
mokslo metu sveikino sąjungietes už jų nuveiktus dvasiškus ir materialius 
darbus. Priminė ir liūdną Lietuvos padėtį šiais žodžiais: 

„Jūsų širdis sunkiai slegia tragiškos sąlygos, kuriose jie verčiami 
gyventi po svetima valstybe. Po 1940 m. okupacijos, po ištrėmimo Sibiran 
Lietuvos nepriklausomybės vadų arba po jų priverstino bėgimo į kitas 
šalis, jūsų numylėta tėvynė tapo prijungta prie Sovietų Tarybos valsty- 
bių... Jūs, Lietuvos R. K. Moterų Sąjungos delegatės, dirbsite, kaip esu 
įsitikinęs, visa savo jėga pagreitinti tą laisvės dieną Lietuvos nelaimin- 
giesiems ... Jūs vedate didingą kryžiaus karą. Kaip senovėje kryžiuočiai 
ir jūs galite šaukti — „Dievas to nori“ ir, Dievui norint, jūs negalėsite 
pralaimėti“. 

Seimo prezidiumą sudarė sekančios: pirm. — E. Paurazienė (Mich.); 
vicepirm. — V. Liutkienė (Mass.); I-moji rašt. — A. Poškienė (Ill); II-roji 
rašt. — A. Wackell (Mass.). 

Svarbesni seimo nutarimai: a) pakeitimas pašalpų mokėjimų, b) leng- 
vesnis ligonių formų pildymas, c) sutrumpinimas ligonių ir įstojimo formas, 
d) padidinimas „Moterų Dirvos“ anglų kalbos skyriaus keturiais pusla- 
piais, e) naujos konstitucijos atspausdinimas, f) steigimas jaunamečių 
skyrių. 


Nauja Centro Valdyba 


Centro Valdyboje padaryta pakeitimų. Griežtai atsisakius buvusiai 
pirm. E. Paurazienei, jos vieton išrinkta 42-ros kuopos narė — Albina 
Drižienė, vicepirm. — Vera Galnaitė (Ill), rašt. — Albina Poškienė (I), 
ižd. — Elena Statkienė (Ill), iždo globėjos — Elzbieta Paurazienė (Mich.) 
ir N. Meškūnienė (Conn.), 

„Moterų Dirvos“ redaktore paskirta esanti Sofija Sakalienė. 

Direktorės: Conn. — J. Janušonienė, Ill. — M. Paukštienė, Mass. 
Maine ir N.H. — A. Wackell, Mich. — M. Kasevičienė, N.Y. ir N.J. — S. 
Subatienė, Ohio — A. Stepulionienė, Pa. — E. Jurkevičienė, Maryland — 
A. Laukaitienė, 

Skundų komisija: J. Salasevičienė, M. Delionienė ir J. Čepulienė. 

Literatinė komisija: V. Galnaitė, P. Staupienė ir D. Kamm. 

Atstovės į Federacijos Tarybą: S. Subatienė ir E. Širvinskienė, 

Legalis Patarėjas: Adv. J. Grish. 

Daktaras-kvotėjas: Dr. Steponas Biežis. 

Seimo nutarimu paaukota Lietuvių Informacijos Biurui 100 dol. Iš- 
rinkta komisija iš S. Sakalienės, D. Kamm ir E. Statkienės atspausdinti 
tam tikrus laiškus ir išsiuntinėti visiems vyskupams, valdžios pareigū- 
nams, senatoriams, gubernatoriams, laikraščių redaktoriams, visur kelti 
aikštėn Lietuvos sunkią padėtį. 

Seime pagerbta ilgametė Centro raštininkė jubiliatė Marijona Vaičiū- 
nienė, kuri 25 metų bėgyje garbingai atliko savo pareigas. 

Kunigų Vienybės paskirtas kun. Norbertas Pakalnis (New York) už- 
ėmė Centro dvasios vado pareigas. 


Amerikos Lietuvių Kongresas 


Chicagoje įvykusiame Amerikos Lietuvių Kongrese 1945 m. lapkričio 
29,30 ir gruodžio 1 d. gražiai buvo reprezentuojama ir Moterų Sąjunga. 

Kongreso prezidiuman išrinktos vicepirm. E. Paurazienė; raštininkės 
pareigoms, A. Poškienė. Kongreso bankieto komisijoj gražiai reiškės są- 
jungietės S. Sakalienė, K. Sriubienė, E. Samienė ir O. Aleliūnienė. 
Kongrese aukų kovai už Lietuvos laisvę suaukota virš 20 tūkstančių 
dolerių. 


1946 m. svarbesnieji įvykiai 


Pokariniuose 1946 metuose sąjungietės atnaujinta viltimi ir drąsa 
rimtai susirūpino organizacijos stiprinimu ir ugdymu. Prasidėjus naujų 
narių įrašinėjimo vajui, Centras ragino nares atkreipti dėmesį į čia gimu- 
siais, augusias, ir mokslus ėjusias lietuvaites. 

Nuteriotų kraštų žmonėms buvo reikalinga moralinė ir materialinė 
pagalba. Per plačiąją Ameriką sąjungietės entuziastingai reiškėsi labdary- 
bės fronte, pirmiausia gelbėdamos šaltį kenčiančius savo tautiečius. Su- 
rinktus drabužėlius ir megztinukus siuntė BALFui. Lietuvos tremtiniams 
pradėjus organizuoti mokslo įstaigas, siuntė lietuviškas knygas ir vado- 
vėlius. Neužsibaigė pagalba ir Raudonajam Kryžiui. Bendro Amerikos 
Lietuvių Fondo (BALF) ir ALRK Federacijos seimai laikyti New Yorke 
1946 m. spalio mėn. sulaukė Moterų Sąjungos atstovių. Dalyvių tarpe 
randamos chicagietės Vera Galnaitė, Albina Poškienė, Juzė Daužvardienė; 
iš Detroito — Elzbieta Paurazienė ir Marija Kasevičienė; taipgi visa eilė 
Rytinių valstybių sąjungiečių. Kai kurios abiejose organizacijose užėmė 
atsakomingas pareigas. 

Įvertinant jos pilną atsidavimą organizacijai 25 metų darbuotės proga 
Centro iždininkei Elenai Statkienei padaryta staigmena, ji tapo šiltai pa- 
sveikinta ir gausiai apdovanota. 

1946 m. gruodžio mėnesį, tarp kitų tautų Mokslo ir Pramonės muzie- 
juje Chicagoje, buvo įrengta lietuviška Kalėdų eglutė. Projektu rūpinosi 
sąjungietė Juzė Daužvardienė. Daug brangaus laiko pašventė papuošimui 
eglaitės 49-tos kp. narė Rožė Mazeliauskienė, kuri siuvo — varstė įvairias 
figūrėles ir iš smulkiau ir stambiau sukarpytų šiaudų darė didesnius ir 
mažesnius kryžius, Savo artistišku rankų darbu tiek daug prisidėjo prie 
lietuvių tautos vardo iškėlimo kalėdinės parodos metu. Net Amerikos 
didžiausiame dienraštyje, „The Chicago Tribune“, tilpo Rožės Mazeliaus- 
kienės atvaizdas besėdinčios su adata rankose ir bevarstančios šiaudukus 
savo namuose prie stalo. Lietuviškos eglaitės įrengimas muziejuje liko 
tradiciniu įvykiu. 


DVIDEŠIMT ANTRAS SEIMAS 


Organizacijos 22-ras seimas įvyko 1947 m. rugpiūčio 18-21 d., Šv. Tre- 
jybės parapijoje, Hartford, Conn., 17-tos kuopos priežiūroje. Kaip ir pir- 
mesni ir šis seimas paliko dalyvėms neišdildomų atsiminimų. Seimas pra- 

